Diari Oficial de la Generalitat Valenciana


Sumari del DOGV 2049, del 18-06-1993 (1993/828379)

ACORD de 8 de febrer de 1993, del Govern Valencià, d'incentius econòmics a l'inversió i creació d'ocupació en la zona de promoció econòmica de la Vall d'Uixó.
--------------------------------------------------------------------------------------------------------------------------------------------------------------

### Dades del document

Número de DOGV
:   2049

Data del DOGV
:   18-06-1993

Secció del DOGV
:   ALTRES DISPOSICIONS

Número del document
:   1993/828379


Data del document
:   08-02-1993

Organisme emissor
:   Conselleria d'Economia i Hisenda

Tipus de document
:   Acord

Anàlisi jurídica

Acord de 8 de febrer de 1993, del Govern Valencià, d'incentius econòmics a la inversió i creació d'ocupació en la zona de promoció econòmica de la Vall d'Uixó.  
El Govern Valencià, en la reunió de 8 de febrer de 1993, va adoptar l'acord següent:  
Mitjançant la política d'incentius regionals l?estat ha intentat reduir els desequilibris territorials en el nivell de vida i possibilitar amb aquesta finalitat l'atorgament d'ajudes financeres destinades al foment de l'activitat empresarial de les zones més desfavorides, i el seu març es troba recollit fonamentalment en la Llei de 27 de desembre de 1985, d'Incentius Regionals, i en el seu reglament aprovat pel Reial Decret 1535/1987, d?11 de desembre, i especialment quant a la Comunitat Valenciana, en el Reial Decret 883/1989, de 14 de juliol, modificat pel Reial Decret 852/1992, de 10 de juliol, on es delimita la zona de promoció econòmica de la Comunitat Valenciana i que inclou l?àrea d'influència de la Vall d'Uixó entre les zones prioritàries.  
La Generalitat Valenciana en l?àmbit de les seues competències en matèria de planificació i promoció de l?activitat econòmica de la Comunitat Valenciana i en coordinació amb la política d'incentius general, ha dictat diverses disposicions que completen la regulació estatal i comunitària destinada a la recuperació econòmica de determinades zones, tals com l'Acord de 26 de febrer de 1990, del Govern Valencià, pel qual crea la Comissió de Seguiment de la Zona de Promoció Econòmica de la Vall d'Uixó, o el Decret 91/1990, d?11 de juny, del Govern Valencià, pel qual regula la concessió d'incentius a determinades activitats de la indústria, artesania, serveis avançats a les empreses i sector turisme.  
Tanmateix, la concurrència de circumstàncies excepcionals en determinades àrees, com és el cas de la zona de promoció econòmica de la Vall d'Uixó, en la qual el tancament d'una gran empresa arrossega conseqüències greument perjudicials per a la comarca i la seua població, així com el compromís adquirit per la Generalitat Valenciana de fer totes les actuacions que calguen per a reindustrialització i recol·locació dels excedents laborals de la zona, aconsellen un reforçament de les mesures mampreses.  
Per això, a proposta dels consellers d'Economia i Hisenda, i de Treball i Afers Socials, el Govern Valencià  
ACORDA  
Primer  
Establir amb aquest acord un programa d'incentius econòmics a les empreses que desenvolupen la seua activitat econòmica o que pretenguen desenvolupar-la en l?àrea d'influència de la localitat de la Vall d'Uixó, la qual comprèn els termes municipals de la Vall d'Uixó, Nules, Almenara, Moncofar i Chilches, així com els d'aquells altres termes municipals limítrofs que desenvolupen activitats de les previstes en aquest acord i que contracten treballadors de l'antiga empresa Imepiel.  
Segon  
El règim d'ajudes que s'estableix comprendrà els següents tipus d'incentius econòmics:  
1. Incentius a la inversió empresarial en actius fixos.  
2. Assistència tècnica i assessorament.  
3. Subvenció directa per contractació de treballadors procedents de l'antiga empresa Imepiel, SA.  
Tercer  
Seran objecte d'atenció preferent els sectors a què es refereix l'article tercer del Decret 91/1990, d?11 de juny, del Govern Valencià, pel qual regula la concessió d'incentius a determinades activitats d'indústria, artesania, serveis avançats a les empreses i sector turisme.  
Quart  
La inversió empresarial per ser incentivable haurà de reunir les següents característiques:  
1. S'haurà de tractar d'inversió en actius fixos nous directament relacionats amb l'activitat econòmica principal de l'empresa.  
2. La seua realització i/o adquisició haurà de suposar un increment net de llocs de treball, comptabilitzats en la forma que reglamentàriament es determine.  
3. Haurà de respondre als conceptes comptables que es recullen en els comptes d'immobilitzat material del Pla General de Comptabilitat vigent i en aquells de l'immobilitzat inclosos en els següents apartats:  
a) Despeses de constitució i de primer establiment.  
b) Despeses d'investigació i desenvolupament (I + D).  
c) Fons de comerç i drets de traspàs.  
d) Aplicacions informàtiques.  
Cinquè  
Les empreses que promoguen inversió, amb les característiques enunciades en el número anterior, podran obtenir ajudes en concepte d'assistència tècnica o assessorament consistents en:  
1. Elaboració de projectes tècnics, plans de viabilitat, estudis de detall, etc., no inclosos en els conceptes d'immobilitzat.  
2. Contractació de directius i tècnics altament qualificats per a la materialització dels projectes d'inversió esmentats anteriorment.  
3. Mesures de suport a la projecció en els mercats europeus i internacionals i accés als instruments financers comunitaris.  
Sisè  
1. La quantia de les ajudes, llevat de les referents a la contractació de treballadors, s'estableix en forma percentual, de la següent manera:  
a) El 30% de la inversió en actius fixos nous, en immobilitzat, sempre que la inversió projectada arribe a un mínim de 73.501.886 de pessetes. En casos excepcionals, es podran admetre projectes d'inversió superiors a 43.138.975 de pessetes.  
b) El 60% per a assistència tècnica i assessorament.  
2. La subvenció directa per contractació de treballadors pertanyents a l'antiga empresa Imepiel podrà ser de fins 1.000.000 de pessetes per lloc de treball, per temps indefinit i a jornada completa.  
Setè  
Aquells projectes de caràcter excepcional, pel seu volum d'inversió i ocupació, que es puguen materialitzar en l'àmbit territorial d'aplicació d'aquest acorda que excedesquen de les competències objectives de les referides conselleries, a proposta de qualsevol d'elles, serà objecte de tractament específic mitjançant acord del Govern Valencià.  
Vuitè  
Les conselleries d'Economia i Hisenda i de Treball i Afers Socials adoptaran les mesures necessàries per al desplegament i l?execució d'aquest acord.  
Novè  
El seguiment, l'avaluació i el control de les esmentades mesures correspon a la Comissió de Reindustrialització del PEV II, sense perjudici de la seua materialització instrumental per part de les conselleries d'Economia i Hisenda i de Treball i Afers Socials, que hauran d'establir un procediment comú a aquest efecte i informar-ne a l'esmentada comissió i als agents socials.  
Deu  
El programa d'incentius econòmics previst començarà l?endemà de l'aprovació d'aquest acorda i finalitzarà el 31 de desembre de 1995.  
En conseqüència, les mesures que s'adopten per a l'aplicació de l'acord tindran com a termini màxim el fixat en el paràgraf anterior.  
València, 8 de febrer de 1993.  
El Conseller Secretari del Govern Valencià,  
EMERIT BONO I MARTINEZ